Muzeul Marinei a aniversat 55 de ani în slujba promovării tradițiilor navale
Articole recomandate
Peste 250 de elevi constănțeni cu rezultate deosebite la biologie, premiați la Universitatea ”Ovidius”
30 Mai 2024
O nouă performanță internațională a mirciștilor constănțeni, la concursul ”Mars Innovation Challenge”
28 Mai 2024
”Fascinația Orientului în arta contemporană” – un proiect care unește lumea cultural-artistică a Constanței cu cea din Istanbul
27 Mai 2024
Miercuri, 29 mai 2024, în salonul expozițional „Clio”,
s-a sărbătorit aniversarea a 55 de ani de la înființarea Muzeului Național al
Marinei Române. După strădanii constante în perioada interbelică, prima reușită
pe tărâmul muzeografiei navale - crearea unui muzeu al Marinei la Mangalia - a
fost adusă la nivelul înalt pe care îl merită un adevărat templu dedicat
legăturilor dintre om și calea apelor prin înființarea Muzeului Național al
Marinei Române în anul 1969. Alegerea locației muzeului, sediul Școlilor
Marinei și al Școlii Navale, fost sediu al Comandamentului Marinei, a permis
celor care îi vizitează expoziția permanentă să înțeleagă mai bine vechile
tradiții navale ale poporului român.
După mesajul de bun-venit al gazdelor, au luat cuvântul viceamiral dr. Mihai Panait, șeful Statului Major a Forțelor Navale, dr. Gina Ghiață, director al Serviciului Județean al Arhivelor Naționale, colonel Radu-Ionuț Riti, director al Muzeului Militar Național „Regele Ferdinand I” și comador Ion Doru Micu, director al Muzeului Național al Aviației Române, care au adresat felicitări „echipajelor” muzeului pentru activitatea neobosită în slujba promovării culturii și tradițiilor navale.
Suita de manifestări organizate cu ocazia sărbătorii a 55 de ani de existență a muzeului a cuprins două evenimente editoriale de marcă. Pentru început, a avut loc lansarea oficială a lucrării dedicate sacrificiului suprem al marinarilor români de-a lungul veacurilor, „Cartea de Aur a eroilor Forțelor Navale ale României”, apărută la Editura Muzeului Național al Marinei Române și prezentată de doamna dr. Carmen Irene Atanasiu, vicepreședinte al Ligii Navale Române și membru al Comitetului Român de Istoria și Filozofia Științei și Tehnicii al Academiei Române. Cea de-a doua lucrare prezentată a fost „Leadership și securitate la Marea Neagră”, autor domnul viceamiral dr. Mihai Panait, care a văzut lumina tiparului la Editura Academiei Navale „Mircea cel Bătrân”. Lucrarea se constituie într-o relevantă contribuție la analiza mediului de securitate pontic, care propune o serie de întrebări, dar și câteva răspunsuri, despre conceptul de regionalism și procesul de regionalizare al zonei Mării Negre, după cum observa domnul profesor dr. Dan Dungaciu, invitat să prezinte volumul.
Cu acest prilej festiv Statul Major al Forțelor Navale a oferit o distincție aniversară Muzeului Național al Marinei Române și a răsplătit cu decorații militari care activează în cadrul muzeului. Instituțiile partenere, cu care muzeul are o legătură strânsă de colaborare în domeniul cercetării, Muzeul Militar Național „Regele Ferdinand I” Muzeul Național al Aviației Române și Depozitul Central de Arhivă „General Grigore Constandache”, au oferit plachete omagiale prin reprezentanții lor, domnul colonel Radu-Ionuț Riti, domnul comandor Ion Doru Micu și domnul colonel Marius Marian Olteanu. Domnul contraamiral de flotilă (r) dr. Aurel Constantin, președinte al Filialei Constanța a Ligii Navale Române, a oferit de asemenea o plachetă omagială. Domnul prof. univ. dr. Valentin Ciorbea, membru titular al Academiei Oamenilor de Știință din România, a oferit un cadou inedit, o serie de fotografii ale contraamiralului Horia Macellariu, care vor completa colecția muzeului.
La rândul său, directorul MNMR, comandor dr. Marius-Laurențiu Rohart, a oferit plachete onorifice doamnei dr. Gina Ghiață, domnilor amirali dr. Mihai Panait, dr. Gheorghe Marin, dr. Traian Atanasiu și dr. Alexandru Mîrșu, domnului general Daniel Petrescu, precum și domnului colonel Radu-Ionuț Riti și domnului comandor Ion Doru Micu, pentru omagierea contribuțiilor aduse promovării tradițiilor și valorilor marinărești.
Nu au fost uitate meritele generațiilor de specialiști care au ridicat constant prestigiul Muzeului Național al Marinei Române de-a lungul anilor. Pentru recunoașterea meritelor în slujba tradițiilor navale, au primit distincții domnul comandor dr. Ion Ionescu, doamna dr. Carmen Irene Atanasiu, domnul Sorin Maxim Ursu și domnul dr. Ion Rîșnoveanu.
După mesajul de bun-venit al gazdelor, au luat cuvântul viceamiral dr. Mihai Panait, șeful Statului Major a Forțelor Navale, dr. Gina Ghiață, director al Serviciului Județean al Arhivelor Naționale, colonel Radu-Ionuț Riti, director al Muzeului Militar Național „Regele Ferdinand I” și comador Ion Doru Micu, director al Muzeului Național al Aviației Române, care au adresat felicitări „echipajelor” muzeului pentru activitatea neobosită în slujba promovării culturii și tradițiilor navale.
Suita de manifestări organizate cu ocazia sărbătorii a 55 de ani de existență a muzeului a cuprins două evenimente editoriale de marcă. Pentru început, a avut loc lansarea oficială a lucrării dedicate sacrificiului suprem al marinarilor români de-a lungul veacurilor, „Cartea de Aur a eroilor Forțelor Navale ale României”, apărută la Editura Muzeului Național al Marinei Române și prezentată de doamna dr. Carmen Irene Atanasiu, vicepreședinte al Ligii Navale Române și membru al Comitetului Român de Istoria și Filozofia Științei și Tehnicii al Academiei Române. Cea de-a doua lucrare prezentată a fost „Leadership și securitate la Marea Neagră”, autor domnul viceamiral dr. Mihai Panait, care a văzut lumina tiparului la Editura Academiei Navale „Mircea cel Bătrân”. Lucrarea se constituie într-o relevantă contribuție la analiza mediului de securitate pontic, care propune o serie de întrebări, dar și câteva răspunsuri, despre conceptul de regionalism și procesul de regionalizare al zonei Mării Negre, după cum observa domnul profesor dr. Dan Dungaciu, invitat să prezinte volumul.
Cu acest prilej festiv Statul Major al Forțelor Navale a oferit o distincție aniversară Muzeului Național al Marinei Române și a răsplătit cu decorații militari care activează în cadrul muzeului. Instituțiile partenere, cu care muzeul are o legătură strânsă de colaborare în domeniul cercetării, Muzeul Militar Național „Regele Ferdinand I” Muzeul Național al Aviației Române și Depozitul Central de Arhivă „General Grigore Constandache”, au oferit plachete omagiale prin reprezentanții lor, domnul colonel Radu-Ionuț Riti, domnul comandor Ion Doru Micu și domnul colonel Marius Marian Olteanu. Domnul contraamiral de flotilă (r) dr. Aurel Constantin, președinte al Filialei Constanța a Ligii Navale Române, a oferit de asemenea o plachetă omagială. Domnul prof. univ. dr. Valentin Ciorbea, membru titular al Academiei Oamenilor de Știință din România, a oferit un cadou inedit, o serie de fotografii ale contraamiralului Horia Macellariu, care vor completa colecția muzeului.
La rândul său, directorul MNMR, comandor dr. Marius-Laurențiu Rohart, a oferit plachete onorifice doamnei dr. Gina Ghiață, domnilor amirali dr. Mihai Panait, dr. Gheorghe Marin, dr. Traian Atanasiu și dr. Alexandru Mîrșu, domnului general Daniel Petrescu, precum și domnului colonel Radu-Ionuț Riti și domnului comandor Ion Doru Micu, pentru omagierea contribuțiilor aduse promovării tradițiilor și valorilor marinărești.
Nu au fost uitate meritele generațiilor de specialiști care au ridicat constant prestigiul Muzeului Național al Marinei Române de-a lungul anilor. Pentru recunoașterea meritelor în slujba tradițiilor navale, au primit distincții domnul comandor dr. Ion Ionescu, doamna dr. Carmen Irene Atanasiu, domnul Sorin Maxim Ursu și domnul dr. Ion Rîșnoveanu.
Comentează știrea
Nu există comentarii introduse pentru acest articol!
Articole pe aceeași temă
Vineri, 10 Mai 2024
Marţi, 30 Aprilie 2024
Marţi, 09 Aprilie 2024
Vineri, 09 Februarie 2024
Duminică, 04 Februarie 2024
Marţi, 23 Ianuarie 2024
Duminică, 21 Ianuarie 2024
Miercuri, 20 Decembrie 2023
Luni, 18 Decembrie 2023
Joi, 12 Octombrie 2023